חוק פנייה לגופים ציבוריים באמצעי קשר דיגיטליים (תיקון מס' 2 והוראת שעה), התשפ"ב–2022
הצעת חוק ממשלתית, הכנסת ה-24
פורסם: ספר החוקים, חוברת 2980, עמ' 870, 2022-06-27T00:00:00+03:00
נקבע כי יש לתקן את חוק פנייה לגופים ציבוריים באמצעי קשר דיגיטליים, כך שייתן תשתית משפטית להסדרת שליחתם של מסרים מגופים ציבוריים לאזרחים ולתושבים בדרך דיגיטלית. במסגרת ההסדר, נקבעו סטנדרטים מחייבים לשליחת מסרים שביניהם הוראות הנוגעות לשמירה על פרטיות, שמירה על בטחון מידע והוראות שקילות בין דואר פיזי לפנייה באמצעי קשר דיגיטליים לעניין חזקות מסירה. עוד נותן החוק מענה ליצירת קשר בין גופים ציבוריים לאזרחים ותושבים מאוכלוסיות בעלות מאפיינים מיוחדים כמו אזרחים ותיקים וכאלה בעלי אוריינות דיגיטלית נמוכה דרך הסתייעות בבדיקת שימושיות ושליחת דואר פיזי מקביל במקרים מתאימים.